title: Hunga Tonga
text: Primeramente, les previsiones envaloraben que la islla sumiríase al cabu d'unos meses. Sicasí, un estudiu de la NASA afirma que la so esistencia podría enllargase ente seis y trenta años, siendo asina "la primer islla d'esti tipu que persiste «na era del satélite modernu»". Esta resistencia tien un posible orixe nel amiestu ente roques y agües templaes, que da llugar a una sustanza llamada toba.